20. ΝΟΜΟΘΕΤ.ΔΙΑΤΑΓΜΑ υπ’αριθ.910 της 23/31 Δεκ.1941. Περί καταργήσεως ενίων κρατήσεων επί των αποδοχών των Υπουργών. Εκυρώθη δια της υπ’ αριθ. 292/1946 πράξεως Υπ. Συμβουλίου. Άρθρον μόνον.-1.Αι αποδοχαί των μελών του Υπουργικού Συμβουλίου των προερχόμενων εκ στρατιωτικών εν ενεργεία ή αποστρατεία δεν υπόκεινται εις την υπέρ του Μετοχικού Ταμείου των Πολιτικών Υπαλλήλων κράτησιν. Τα τυχον κρατηθέντα από 1ης Μαΐου 1941 και εφεξής επιστρέφονται. 2.Αι αποδοχαί των μελών του Υπουργικού Συμβουλίου των μη προερχόμενων εκ στρατιωτικών ή πολιτικών δημοσίων υπαλλήλων εν ενεργεία δεν υπόκεινται από των αποδοχών του μηνός Ιανουαρίου 1942 και εφεξής εις την υπέρ του Μετοχικού Ταμείου Πολιτικών Υπαλλήλων κράτησιν ως και την υπέρ του Δημοσίου λόγω συντάξεως κράτησιν 4%. 3.Τα, κατά τας παρ.1 και 2 του παρόντος άρθρου, μέλη του Υπουργικού Συμβουλίου δεν δικαιούνται μερίσματος εκ του Μετοχικού Ταμείου των Πολιτικών Υπαλλήλων, τα δε κατά την παρ.2 του αυτού άρθρου δεν δικαιούνται και συντάξεως εκ του Δημοσίου Ταμείου υπό την ιδιότητα αυτών ως μελών του Υπουργικού Συμβουλίου. 4.Καταργείται από των αποδοχών τού μηνός Απριλίου 1942 και εφεξής η δυνάμει του κατ’ εξουσιοδότησιν του Ν.4994 εκδοθέντος Δ/τος της 22 Δεκ. 1934 και του Ν.5352 επιβληθείσα επί των αποδοχών των στρατιωτικών και πολιτικών Δημοσίων Υπαλλήλων κράτησις εξ 6%. 5.Η ισχύς του παρόντος άρχεται από της δημοσιεύσεως του εις την εφημερίδα της Κυβερνήσεως. 1.Ε.δ.18-20 Υπουργοί 